paragraph_text: Može se pojaviti kao izolirani simptom bez glavobolje kod acefalgične migrene. Postoje različiti oblici, a najčešće započinje kao mrlja treptavog svjetla u centru vidnog polja i djelomično zasjeni područje vida. Nakon toga se skotom proširi u obliku jednog ili više svjetlucavih lukova bijelog ili raznobojnog svjetla. Može se postupno povećavati, postati jasniji i poprimiti vijugast oblik, kojeg nazivaju i fortifikacijskim spektrom, jer podsjeća na obrambeni zid neke utvrde gledan s visine. Može biti jednostran ili obostran.